
PAGĖGIŲ SAVIVALDYBĖS TARYBA

SPRENDIMAS

DĖL PAGĖGIŲ SAVIVALDYBĖS BUITINIŲ NUOTEKŲ VALYMO ĮRENGINIŲ ĮSIGIJIMO DALINIO KOMPENSAVIMO TVARKOS APRAŠO PATVIRTINIMO 

2024 m. kovo 28 d. Nr. T-72
Pagėgiai


Vadovaudamasi Lietuvos Respublikos vietos savivaldos įstatymo 6 straipsnio 28 ir 30 punktais, 15 straipsnio 4 dalimi, Lietuvos Respublikos geriamojo vandens tiekimo ir nuotekų tvarkymo įstatymo 12 straipsnio 2 dalimi, Nuotekų tvarkymo reglamentu, patvirtintu Lietuvos Respublikos aplinkos ministro 2006 m. gegužės 17 d. įsakymu Nr. D1-236 „Dėl Nuotekų tvarkymo reglamento patvirtinimo“, Pagėgių savivaldybės taryba  n u s p r e n d ž i a:
1.  Patvirtinti Pagėgių savivaldybės buitinių nuotekų valymo įrenginių įsigijimo dalinio kompensavimo tvarkos aprašą (pridedama).
2. Pripažinti netekusiu galios Pagėgių savivaldybės tarybos 2022 m. vasario 14 d. sprendimą Nr. T-28 „Dėl Pagėgių savivaldybės individualių buitinių nuotekų valymo įrenginių įsigijimo dalinio kompensavimo tvarkos aprašo patvirtinimo” su vėlesniu pakeitimu.
3. Sprendimą paskelbti Teisės aktų registre ir Pagėgių savivaldybės interneto svetainėje www.pagegiai.lt.



Savivaldybės tarybos narys, 
pavaduojantissavivaldybės merą          			 Gintautas Stančaitis  

PATVIRTINTA
Pagėgių savivaldybės tarybos
2024 m. kovo 28 d. sprendimu Nr. T-72

PAGĖGIŲ SAVIVALDYBĖSBUITINIŲ NUOTEKŲ VALYMO ĮRENGINIŲ ĮSIGIJIMO DALINIO KOMPENSAVIMO TVARKOS APRAŠAS

I SKYRIUS
BENDROSIOS NUOSTATOS


1.	Pagėgių savivaldybės buitinių nuotekų valymo įrenginių (toliau – Įrenginiai) įsigijimo dalinio kompensavimo tvarkos aprašas (toliau – Aprašas) reglamentuoja gyventojų paraiškų teikimo, vertinimo, lėšų skyrimo tvarką. Dalinė kompensacija skiriama tik įrenginiams įsigyti (darbai nefinansuojami).
2.	Įrenginiai turi atitikti Nuotekų tvarkymo reglamento, patvirtinto Lietuvos Respublikos aplinkos ministro 2006 m. gegužės 17 d. įsakymu Nr. D1-236 „Dėl Nuotekų tvarkymo reglamento patvirtinimo“ (toliau – Reglamentas), reikalavimus.
3.	Įrenginių įsigijimas iš dalies kompensuojamas Pagėgių savivaldybės biudžeto lėšomis ar Aplinkos apsaugos rėmimo specialiosios programos lėšomis. 
4.	Aprašas taikomas tik buityje susidarančių nuotekų tvarkymui.
5. Paraiškas daliniam finansavimui gauti gali teikti fiziniai asmenys, kurie Lietuvos Respublikos gyvenamosios vietos deklaravimo įstatymo numatyta tvarka deklaruoja gyvenamąją vietą Pagėgių savivaldybėje, įsirengę individualius buityje susidarančių nuotekų valymo įrenginius Pagėgių savivaldybės teritorijoje (toliau – Pareiškėjai).
Tinkamomis kompensuoti paraiškos galės būti pripažintos tų Pareiškėjų, kurie neturi techninės galimybės prisijungti prie centralizuotų nuotekų tinklų ir tokie tinklai neplanuojami įrengti artimiausius 5 metus.

II SKYRIUS 
REIKALAVIMAI PAREIŠKĖJAMS

6. Paraiškas gautiįrengtų Įrenginių dalinį kompensavimą gali teikti Pagėgių savivaldybės seniūnijų individualių vienbučių namų gyventojai, įsirengę individualius Įrenginius, bei dvibučių/daugiabučių namų gyventojai, įsirengę bendruosius namo Įrenginius (toliau – Pareiškėjai). 
7. Pareiškėjai turi būtine mažiau nei 6mėnesius iki einamųjų metų liepos 1d. savo gyvenamąją vietą deklaravę Pagėgių savivaldybėje.

III SKYRIUS
PARAIŠKŲ TEIKIMAS, VERTINIMAS, LĖŠŲ SKYRIMO IR ATSISKAITYMO UŽ JŲ PANAUDOJIMĄ TVARKA

8. Pagėgių savivaldybės administracija (toliau – Administracija) interneto svetainėje (www.pagegiai.lt) kasmet paskelbia kvietimą teikti paraiškas (Aprašo priedas) gauti Įrenginių įrengimodalinį kompensavimą už einamaisiais metais įrengtus individualius ar dvibučio/daugiabučio namo bendruosius buityje susidarančių nuotekų  valymo įrenginius. Kvietimas papildomai gali būti skelbiamas ir kituose leidiniuose, internete ar kitais būdais. 
9. Paraiškas Pareiškėjai gali teikti nuo einamųjų metų liepos 1 d. iki rugsėjo 1 d.  Administracijai tiesiogiai arba elektroniniu paštu info@pagegiai.lt . Pateikus paraiškas po rugsėjo 1 d., jos nenagrinėjamos ir kompensacijos neskiriamos. 
10. Su Paraiška pateikiami šie dokumentai: 
10.1. Nekilnojamojo turto registro centrinio duomenų banko išrašas apie Pareiškėjo nuosavybės teise įregistruotą pastatą/butą (arba pastatą, kurio būklė išraše nurodyta − nebaigtas statyti) ir žemės sklypą, kuriame įrengti Įrenginiai; 
10.2. jei žemės sklypas ar pastatas/butas priklauso ne vienam savininkui (t. y. ne tik Pareiškėjui), kito (-ų) savininko (-ų) rašytinis sutikimas (-ai), kad neprieštarauja numatytiems Įrenginių įrengimo darbams;
10.3. Nacionalinės žemės tarnybos prie Aplinkos ministerijos teritorinio padalinio rašytinis sutikimas dėl numatytų Įrenginių įrengimo darbų atlikimo (taikoma valstybinės žemės fondo arba nuomojamoje iš valstybės žemėje);
10.4. pažyma apie Pareiškėjo (-ų) deklaruotą gyvenamąją vietą; 
10.5. Įrenginių įrengimo faktą bei išlaidas pagrindžiantys dokumentai (Įrenginių įsigijimo, montavimo ir paleidimo-derinimo darbų PVM sąskaita faktūra, sąskaita faktūra, mokėjimo pavedimas;
10.6. Įrenginių eksploatacinių savybių deklaracija (Įrenginio sertifikatas). Įrenginio išvalomos ir į gamtinę aplinką išleidžiamos buitinės nuotekos negali viršyti Reglamente nurodytų užterštumo reikšmių;
10.7. statybą leidžiančio dokumento kopija, jei toks dokumentas yra privalomas. Atvejai, kada buitinių nuotekų valymo įrenginių įrengimui privalomas statybą leidžiantis dokumentas, nurodyti Statybos techniniame reglamente STR 1.05.01:2017 „Statybą leidžiantys dokumentai. Statybos užbaigimas. Nebaigto statinio registravimas ir perleidimas. Statybos sustabdymas. Savavališkos statybos padarinių šalinimas. Statybos pagal neteisėtai išduotą statybą leidžiantį dokumentą padarinių šalinimas“, patvirtintame Lietuvos Respublikos aplinkos ministro 2016 m. gruodžio 12 d.  įsakymu Nr. D1-878 „Dėl Statybos techninio reglamento STR 1.05.01:2017 „Statybą leidžiantys dokumentai. Statybos užbaigimas. Nebaigto statinio registravimas ir perleidimas. Statybos sustabdymas. Savavališkos statybos padarinių šalinimas. Statybos pagal neteisėtai išduotą statybą leidžiantį dokumentą padarinių šalinimas“ patvirtinimo“;  
10.8. dalinio kompensavimo prioritetus, nurodytus šio Aprašo 12.1.-12.3.papunkčiuose, įrodantys dokumentai;
10.9. papildoma informacija, pagrindžianti Įrenginių poreikį (taikoma dvibučių/daugiabučių namų butų savininkams).
10.10. Uždarosios akcinės bendrovės „Pagėgių komunalinis ūkis” išduota išvada dėl Pareiškėjo techninių galimybių prisijungti prie centralizuotų nuotekų surinkimo tinklų (esamų ar planuojamų nutiesti per artimiausius 5 metus).
11.Administracijoje gautas ir užregistruotas Paraiškas su pateiktais dokumentais nagrinėja ir vertina Administracijos direktoriaus įsakymu sudaryta komisija (toliau – Komisija). 
12. Vertinant paraiškas, prioritetas skiriamas šioms asmenų grupėms:
12.1. gausioms šeimoms (kaip jos apibrėžtos Lietuvos Respublikos šeimos kortelės įstatymo 2 str.);
12.2. socialinę pašalpą gaunantiems asmenims;
12.3. jei būste, dėl kurio teikiama paraiška gauti  valymo įrenginių kompensaciją, gyvenamąją vietą yra deklaravęs neįgalus asmuo;
12.4. įrašytiems į rezervinį sąrašą kompensacijai gauti.
13. Kompensacija neskiriama: 
13.1. jei Pareiškėjas nėra pilnai atsiskaitęs už Įrenginių įrengimą;
13.2. jei buitinių nuotekų valymo Įrenginių įsigijimui ir įrengimui jau buvo skirta Savivaldybės parama.
14. Jeigu pagal šio Aprašo 12 punkte nurodytus prioritetus atrinktų visų Pareiškėjų bendra prašoma kompensuoti suma viršija einamaisiais metais skirtą finansavimą, eiliškumas nustatomas pagal prioritetus, nurodytus šio Aprašo 12.1.-12.3.papunkčiuose, ir paraiškos registravimo datą Administracijos dokumentų valdymo sistemoje. Tinkamos kompensacijai gauti paraiškos, kurioms nepakanka numatytų skirti lėšų einamaisiais metais, įrašomos į rezervinį sąrašą ir perkeliamos į kitus metus.
15. Jeigu su išlaidų kompensavimo paraiška pateikti ne visi šio Aprašo 10 punkte reikalaujami dokumentai ir (arba) išlaidų kompensavimo paraiška užpildyta netinkamai, nenurodant duomenų, kurių trūkstant Komisija negali įvertinti paraiškos, Pareiškėjas per Komisijos nustatytą terminą, ne trumpesnį kaip 5 kalendorinės dienos ir ne ilgesnį kaip 14kalendorinių dienų, turi pateikti trūkstamus dokumentus ir patikslinti išlaidų kompensavimo paraišką. Jei per nurodytą terminą išlaidų kompensavimo paraiška nepatikslinama ar nepateikiami trūkstami dokumentai ir nenurodomos priežastys, dėl kurių nebuvo galima per nurodytą terminą patikslinti išlaidų kompensavimo paraiškos, ar nurodytos priežastys nepripažįstamos svarbiomis, išlaidų kompensavimo paraiška atmetama. Pareiškėjui nurodžius pagrįstas svarbias priežastis, dėl kurių jis negali pateikti trūkstamų dokumentų ar informacijos iki nurodyto termino, terminas gali būti pratęsiamas, bet ne ilgiau kaip iki einamųjų metų gruodžio 5 d. Kitus šiame Apraše nenumatytus paraiškų nagrinėjimo atvejus svarsto Komisija.
16.Komisija, įvertinusi paraiškas ir Pareiškėjų pateiktus dokumentus, patvirtinančius buitinių nuotekų valymo įrenginių įrengimą, sudaro eilę. Komisija, pasirinktinai nuvykusi į vietą, gali patikrinti buitinių nuotekų valymo įrenginių įrengimą. Komisija teikia pasiūlymus Administracijos direktoriui kompensacijai skirti.
17. Atsižvelgiant į Komisijos sudarytą paraiškų eilę, kompensacijos skiriamos Administracijos direktoriaus įsakymu. 
18. Apie sprendimą dėl kompensavimo skyrimo Pareiškėjai informuojami per 10 darbo dienų nuo Administracijos direktoriaus įsakymo įsigaliojimo. 
19. Skiriamas dalinis kompensavimas Pareiškėjams, įsirengusiems buitinių nuotekų valymo Įrenginius:
19.1. individualių namų savininkams, įsirengusiems individualius Įrenginius, – iki 70procentų Įrenginių įrengimo vertės, bet ne daugiau kaip 1 500,00 Eur (vienas tūkstantis penki šimtai  eurų) 
Papunkčio pakeitimai:
Nr. T-61,
2025-03-27,
paskelbta TAR 2025-04-01, i. k. 2025-05626            

19.2. dvibučių ir daugiabučių namų butų savininkams, įsirengusiems bendruosius dvibučio/daugiabučio namo Įrenginius, – iki 70 procentų Įrenginių įrengimo vertės, bet ne daugiau kaip 1000,00 Eur (vienas tūkstantis eurų) vienam butui 
Papunkčio pakeitimai:
Nr. T-61,
2025-03-27,
paskelbta TAR 2025-04-01, i. k. 2025-05626            

20. Lėšos pervedamos Pareiškėjams į Paraiškoje nurodytą banko sąskaitą.
21. Pareiškėjas, neteisingai pateikęs dokumentus ir nepagrįstai gavęs lėšas, privalo jas grąžinti į Pagėgių savivaldybės biudžeto sąskaitą.

IV SKYRIUS
BAIGIAMOSIOS NUOSTATOS
22. Kilę ginčai sprendžiami Lietuvos Respublikos teisės aktų nustatyta tvarka.
23. Šis Aprašas gali būti keičiamas, papildomas ir pripažįstamas netekusiu galios Savivaldybės tarybos sprendimu.

________________


Pakeitimai:

1.

                    Pagėgių savivaldybės taryba, Sprendimas
                
Nr. T-61,
2025-03-27,
paskelbta TAR 2025-04-01, i. k. 2025-05626                
Dėl Pagėgių savivaldybės tarybos 2024 m. kovo28 d. sprendimo Nr. T-72 “Dėl Pagėgių savivaldybės buitinių nuotekų valymo įrenginių įsigijimo dalinio kompensavimo tvarkos aprašo patvirtinimo” pakeitimo

